अंग कटने पर मिली सहायता राशि
शहजादपुर।श्रमएवं रोजगार खान एवं भू विज्ञान विभाग के राज्य मंत्री नायब सिंह सैनी ने पुष्पिंद्र कुमार पुत्र मदन पाल गांव कुराली को 37 हजार 500 रुपए की राशि का चेक मार्केट कमेटी की ओर से प्रदान किया। खेत में कृषि कार्य करते समय पुष्पिंद्र की हाथ की अंगुली कट गई थी।
गौरतलब है कि मार्केट कमेटी द्वारा कृषि कार्य करते समय मृत्यु होने पर 5 लाख रुपए की आर्थिक सहायता मृतक के परिवार को दी जाती है। इसके लिए मृतक का पोस्टमार्टम तथा पुलिस में एफआईआर दर्ज होनी चाहिए। एक अंग भंग होने पर एक लाख 25 हजार रुपए की सहायता, रीढ़ की हड्डी टूटने पर 2 लाख 50 हजार रुपए की सहायता, दो अंग भंग होने पर 1 लाख 87 हजार 500 रुपए की सहायता, पूरी अंगुली कटने पर 75 हजार रुपए की मदद तथा अंगुली का भाग कटने पर 37 हजार 500 रुपए की आर्थिक सहायता मार्किट कमेटी की ओर से दी जाती है। इस बारे में अधिक जानकारी योजना के लाभ लेने के लिए प्रभावित व्यक्ति मार्किट कमेटी कार्यालय से संपर्क कर सकते हैं।
इस अवसर पर जिला परिषद चेयरमैन सुरेन्द्र राणा, मार्किट कमेटी चेयरमैन नवीन शर्मा, राज्य मंत्री के राजनैतिक सचिव सोहन सिंह, जिला परिषद सदस्य जिया लाल सैनी, जगपाल सैनी, जिला महामंत्री राजेश बतौरा, अमित अग्रवाल, मंगू राम कंजाला, शिव प्रकाश, सुरेन्द्र राणा बडी बस्सी, संजू बड़ागांव, बलबीर सैनी सहित अन्य कार्यकर्ता मौजूद थे।
नारायणगढ़| पीड़ितयुवक को आर्थिक सहायता राशि का चेक देते राज्यमंत्री।
hin_Deva hin_Deva hin_Deva bho_Deva hin_Deva